કથા આઝાદી પૂર્વેના થોડાક દાયકાને આવરી લે છે પણ સ્થળ-કાળને વૈશ્વિક રૂપ આવ્યું હોવાથી ખરાખરી કરવાની રહેતી નથી. દેશ અને દુનિયાનું એક માનસિક સંઘટનસૂત્ર લેખકે કલ્પ્યું છે. પાત્રોમાં ઉસમાન છેક સુધી જોવા મળે છે. નરેશ અને હરિસિંહ-મિતાલીનાં પાત્રો પણ કથાનકને ગૂંથવામાં નિમિત્ત બને છે. છેલ્લા પ્રકરણનું નામ છે: ‘મિલનાં ભૂંગળાંના ઓછાયામાં’ સાંજે મિલના ઝાંપે કામદારોની સભા છે. ઉસમાનભાઇ સંબોધી રહ્યા હતા: